Diari Oficial de la Generalitat Valenciana


Sumari del DOGV 1988, del 22-03-1993 (1993/827445)

ORDRE de 24 de febrer de 1993, de la Conselleria de Cultura, Educació i Ciència de la Generalitat Valenciana, per la qual fa públics els tràmits administratius a seguir en relació amb les subvencions regulades en el capítol I, articles 3 i 4 del capítol II, capítol III, capítol IV i capítol VI de l'Ordre de la Conselleria de Cultura, Educació i Ciència de la Generalitat Valenciana de 20 de gener de 1987, sobre ajudes genèriques al teatre valencià per a 1993.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/02/24/(1)/dof/vci/html**

### Dades del document

Número de DOGV
:   1988

Data del DOGV
:   22-03-1993

Secció del DOGV
:   DISPOSICIONS GENERALS

Número del document
:   1993/827445


Data del document
:   24-02-1993

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 24 de febrer de 1993, de la Conselleria de Cultura, Educació i Ciència de la Generalitat Valenciana, la qual fa públics els tràmits administratius a seguir en relació amb les subvencions regulades en el capítol I, articles 3 i 4 del capítol II, capítol III, capítol IV i capítol VI de l'Ordre de la Conselleria de Cultura, Educació i Ciència de la Generalitat Valenciana, de 20 de gener de 1987, sobre ajudes genèriques al teatre valencià per a 1993.  
Publicada per Ordre de la Conselleria de Cultura, Educació i Ciència de la Generalitat Valenciana, de 20 de gener de 1987, de normativa d'ajudes al teatre valencià, convé d'establir els tràmits a seguir quant a documentació, terminis i altres incidències administratives, pel que fa referència als capítols I, II (articles 3 i 4), III, IV i VI per a 1993.  
En conseqüència, i fent ús de la facultat que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE  
Primer Tràmits generals  
1. Presentació de sol·licituds.  
1.1 Les sol·licituds seran presentades a les direccions territorials de Cultura i Educació de la província corresponent al domicili del peticionari.  
El termini de presentació de les sol·licituds serà d'un mes, comptador a partir de l?endemà que es publique aquesta ordre en el Diari Oficial de la Generalitat Valenciana.  
Els documents també podran enviar-se per qualsevol de les vies que preveu la llei que regula el procediment administratiu, i també als centres d'informació de l?Oficina d'Informació, Iniciatives i Reclamacions de la Generalitat Valenciana.  
1.2 Si la sol·licitud no inclou totes les dades exigides o hi manca documentació acreditativa, s'instarà l?interessat perquè, en el termini de deu dies, repare aquests defectes, amb l'advertiment que, altrament, la sol·licitud serà arxivada.  
Les direccions territorials de Cultura i Educació trametran les sol·licituds d'ajuda amb l?informe corresponent a la Direcció General de Promoció Cultural, que instruirà l?expedient corresponent.  
2. Documents comuns per a tots els expedients.  
2.1 Instància dirigida a la Conselleria de Cultura, Educació i Ciència de la Generalitat Valenciana, en model oficial, que serà facilitada a les direccions territorials de Cultural Educació respectives.  
2.2 Fotocòpia del DNI del sol·licitant.  
2.3 En cas d'empreses de local, d'empreses de companyia i d'associacions culturals es demanarà el certificat d'inscripció en el Registre Administratiu d'Empreses i Associacions de Caràcter Teatral de la Comunitat Valenciana o, si no n'hi ha, justificants d'haver iniciat els tràmits d'inscripció en l?esmentat registre.  
2.4 Relació de totes aquelles altres subvencions que hom haja sol·licitat o obtingut d'entitats públiques o privades amb aquesta finalitat.  
3. Resolució de les sol·licituds.  
3.1. Per a la valoració dels diferents expedients, i d'acord amb el que determina l'article 13 de l?ordre sobre ajudes genèriques al teatre valencià, es constituirà una comissió especial del Consell Assessor de Teatre.  
3.2 Aquesta comissió està formada per un president, un secretari i tres vocals, designats pel Consell Assessor de Teatre en sessió extraordinària convocada amb aquesta finalitat l'1 d'abril de 1987, segons allò que disposa l'article 4 de l?Ordre de 14 de juny de 1984.  
3.3 Tant la Direcció General de Promoció Cultural com la comissió valoradora, vistes les sol·licituds presentades i els documents que les acompanyen, podran demanar als interessats totes aquelles dades i acreditacions que creguen necessàries per a la correcta qualificació dels projectes.  
3.4 Tal com determina l'article 14 de l?ordre sobre ajudes genèriques al teatre valencià, la Direcció General de Promoció Cultural, vist l?informe no vinculant emès per la comissió, seleccionarà els diferents projectes que puguen ser objecte de subvenció i els atribuirà una consignació econòmica determinada.  
3.5 Una vegada formalitzats els tràmits d'acceptació, o de l'aportació de la documentació acreditativa que pertoque en cada cas, la Direcció General de Promoció Cultural elevarà la proposta de resolució corresponent al Conseller de Cultura, Educació i Ciència de la Generalitat Valenciana.  
3.6 Les sol·licituds podran ser resoltes a mesura que siguen informades per la comissió valoradora, la qual està facultada per a celebrar tantes sessions com el president decidesca de convocar.  
3.7 L'import de les presents ajudes serà de seixanta-tres milions de pessetes en la línia de subvenció 403/000/93, divuit milions de pessetes en la línia de subvenció 406/000/93 i cinquanta milions de pessetes inclosos en la línia de subvenció 701/000/93 del Programa d'Extensió i Promoció Cultural i de les Arts Interpretatives en la Direcció General de Promoció Cultural.  
4. Obligacions dels beneficiaris.  
4.1 Realitzar l'activitat que fonamenta la concessió de la subvenció.  
4.2 Acreditar la realització de l'activitat, així com els requisits i les condicions que determine la concessió o gaudi de l'ajuda.  
4.3 La submissió a les actuacions de control financer que corresponguen, a la Intervenció General, en relació amb les subvencions i ajudes concedides.  
4.4 Comunicar l?obtenció de subvencions o ajudes per a la mateixa finalitat, procedent de qualsevol administració o ens públic o privat.  
4.5 Els beneficiaris de les subvencions hauran d'acreditar prèviament al cobrament i en la forma que determina l?Ordre del 7 de gener de 1991, de la Conselleria d'Economia i Hisenda, publicada en el Diari Oficial de la Generalitat Valenciana núm. 1.477, de data 5 de febrer de 1991, que es troben al corrent de les seues obligacions tributàries i davant la Seguretat Social.  
4.6 Tota alteració de les condicions tingudes en compte per a la concessió de la subvenció i, en tot cas, l?obtenció concurrent de subvencions o ajudes atorgades per altres administracions o d'altres ens públics o privats, podrà donar lloc a la modificació de la resolució de concessió.  
L'import de les subvencions regulades en aquest article en cap cas podrà ser de tal quantia que, aïlladament o en concurrència amb subvencions o ajudes d'altres administracions o d'altres ens públics o privats, supere el cost de l'activitat que ha de desenvolupar el beneficiari.  
4.7 Serà procedent el reintegrament de les quantitats percebudes i l?exigència de l?interés de demora des del moment del pagament de la subvenció en els casos següents:  
4.7.1 Incompliment de l?obligació de justificació.  
4.7.2 Obtenir la subvenció sense reunir les condicions que s'hi requereixen.  
4.7.3 Incompliment de la finalitat per a la qual fou concedida la subvenció.  
4.7.4 Incompliment de les condicions imposades als beneficiaris amb motiu de la concessió de la subvenció.  
4.8 Quan en l?exercici de les funcions d'inspecció o control, es deduesquen indicis de la incorrecta obtenció, gaudi o .destinació de la subvenció o ajuda percebuda, els agents encarregats de la seua realització podran acordar la retenció de les factures, els documents equivalents o substitutius i de qualsevol altre document relatiu a les operacions en què aquests indicis es manifesten.  
5. Procediment de pagament.  
5.1 La Direcció General de Promoció Cultural comunicarà als sol·licitants la quantitat que en l?esmentat concepte s'hi destina, els terminis de lliurament i l'aplicació que calga de donar a l?esmentada subvenció perquè aquells, dins el termini de 15 dies, aporten conformitat escrita de la seua acceptació de l?esmentada ajuda i de les condicions particulars que en condicionen la concessió, amb l'advertiment que, si no ho fan així, hom entendrà que el sol·licitant renuncia a la subvenció i hom procedirà a arxivar-ne l?expedient.  
5.2 La Generalitat Valenciana satisfarà les subvencions en els termes fixats en l'article 30 de la Llei de Pressupostos per a l?exercici de 1993 i els percentatges seran els màxims previstos en l?esmentada llei.  
5.3 L'avançada de pagaments de què parla l'article 30 de la Llei de Pressuposts de la Generalitat Valenciana vigent s'efectuarà, excepte en les subvencions concedides a les corporacions locals, després de la presentació prèvia d'un aval bancari per un import igual a l'avançada sol·licitada o de comptes justificatives del procés de producció, exhibició o concertació fins als menys la mateixa quantitat sol·licitada com a avançada.  
Segona. Tràmits particulars.  
1. Teatres i companyies concertades  
1.1 Sol·licitants: empresaris individuals i representants legals de les empreses teatrals, en cas de persones jurídiques.  
1.2 Documentació específica. A més dels documents indicats en el punt primer, 2, caldrà aportar els següents:  
1.2.1 Memòria que continga proposta, plans concrets, requisits tècnics, artístics i econòmics i compromisos que s'exigeixen, segons ho determinen els articles primer, punt 1, i segon, punt 1, de l'ordre d'ajudes genèriques al teatre valencià.  
1.2.2 Pressupost detallat d'ingressos i despeses que reflectesca el muntant del projecte presentat.  
1.2.3 En cas de locals, document acreditatiu de la propietat del local que es proposa, o arrendament o de cessió en ús.  
2. Producció, exhibició i gires.  
2.1 Sol·licitants: empresaris individuals i representants legals de les empreses teatrals i de dansa, en cas de les persones jurídiques.  
2.2 Documentació específica. A més dels documents indicats en el punt primer, 2, caldrà aportar els següents:  
2.2.1 Projecte artístic que es proposa de realitzar, adjuntant els documents següents:  
- Títol i autor de l?espectacle o espectacles.  
- Cas que l?obra projectada genera drets d'autor, certificat de la SGAE tot indicant que s'està autoritzat per a realitzar la posada en escena de l?espectacle de referència.  
- Quadres artístic i tècnics.  
- En cas de producció i/o exhibició, data i local o locals previstos per a l?estrena de l?obra i la seua representació, amb un mínim de 10 funcions confirmades.  
2.2.2 Pressupost detallat, amb indicació d'ingressos i despeses previstos, que reflectesca el muntant del projecte presentat.  
3. Infrastructura teatral.  
3.1 Sol·licitants: els presidents de les corporacions locals i els presidents de les associacions culturals, o els seus representants degudament autoritzats.  
3.2 Documentació específica:  
3.2.1 Document acreditatiu de la propietat del local o arrendament o cessió en l?ús.  
3.2.2 Projecte de rehabilitació o millora de les instal·lacions signat per l'arquitecte municipal o tècnic reconegut per un col·legi oficial, d'acord amb les normes de la legislació vigent en matèria d'espectacles públics.  
3.2.3 Memòria de qualitats.  
3.2.4 Pressupost detallat del cost.  
3.2.5 Cas que es tracte d'una sala d'obertura recent, el projecte d'activitats artístiques previstes per a desenvolupar a partir del moment en què la sala entre en funcionament.  
4. Associacions culturals.  
4.1 Sol·licitants: els presidents de les associacions culturals, o els seus representants degudament autoritzats.  
4.2 Documentació específica. A més dels documents indicats en el punt primer, 2, caldrà aportar els següents:  
4.2.1 Memòria de l'activitat o programa per la qual hom sol·licita la subvenció.  
4.2.2 Pressupost detallat d'ingressos i despeses que reflectesca el cost del projecte- presentat.  
4.2.3 Si la petició d'ajuda té una finalitat específica compresa en altres apartats de l?ordre d'ajudes genèriques al teatre valencià -producció d'un espectacle professional, infrastructura d'una sala teatral utilitzada per l'associació, etc.- cal que s'hi aporte, a més, la documentació concreta requerida per cadascuna de les esmentades modalitats d'ajudes.  
5. Festivals, mostres i congressos  
5.1 Sol·licitants: totes aquelles entitats que organitzen i gestionen festivals, mostres o congressos celebrats a la Comunitat Valenciana, sempre que acomplesquen els requisits següents:  
a) En el cas de festivals i mostres, aquests hauran de tenir una continuïtat, permanència i trajectòria acreditada.  
b) El suport a congressos i nous festivals i mostres estarà sempre condicionat a un estudi anterior sobre la viabilitat del projecte, la seua especialització i la implantació i cobertura territorial que representen.  
c) En qualsevol cas, la Conselleria de Cultura, Educació i Ciència haurà d'estar representada en el patronat i òrgans rectors encarregats de planificar, organitzar i gestionar el festival, mostra o el congrés per al qual s'haja atorgat l'ajuda.  
5.2 Documentació específica: a més dels documents indicats en el punt primer 2 caldrà aportar els següents:  
5.3 Memòria de l'activitat o programa per al qual hom sol·licita la subvenció.  
5.4 Pressupost detallat d'ingressos i despeses que reflectesca el cas del projecte presentat.  
València, 24 de febrer de 1993.  
El Conseller de Cultura, Educació i Ciència,  
ANDREU LOPEZ I BLASCO


Còpia Permalink ELI